section_heading: Poratna karijera
paragraph_text: Godine 1928. modernizirani su interijeri, dok je iduće godine, s prosječnih 28 čvorova (52 km/h) njemački prekooceanski brod Bremen postavio novi brzinski rekord prekoatlantske plovidbe. 27. kolovoza, Cunard Line omogućuje Mauretaniji još jedan, posljednji pokušaj osvajanja Plave vrpce. Brod je privremeno povučen iz prometa i strojevi su modificirani s ciljem veće snage i brzine. Ipak, to nije bilo dovoljno. Bremen je bio prvi brod nove generacije, tehnološki daleko napredniji i sa znatno snažnijim strojevima u odnosu na tada već zastarjeli britanski transatlantik. Iako Mauretania nije ostvarila veću brzinu od njemačkog suparnika, popravila je vlastiti rekord u oba smjera plovidbe. Godine 1929., brod se sudario sa željezničkim trajektom kraj svjetionika Robbins Reef Light u njujorškoj luci. Nije bilo žrtava ili ozlijeđenih te je šteta ubrzo popravljena. Od 1930., radi velike depresije i pojave novih konkurenata na sjeveroatlanskim rutama, preusmjeren je u krstarenja.<ref>Maxtone-Graham 1972, p. 340 Kada je 1934. izvršena integracija kompanija Cunard i White Star, Mauretania, zajedno s brodovima Olympic, Majestic i drugim starijim transatlanticima smatrana je viškom ponude i povučena iz službe.